《吴大帝庙》
宋代·王遂

曾是东南第一王，眼看此地六兴亡。
东缘有酒登京口，西为无鱼忆武昌。
非复虎臣陪殿上，空余猩鬼泣祠旁。
何年并建琅琊庙，共对淮山草木长。

作者简介：王遂，字去非，一字颖叔，枢密副使王韶之玄孙，后为镇江府金坛人，宋代名臣。 嘉泰二年进士，调富阳主簿，历官差干办诸司审计司。绍定三年，知邵武军兼福建招捕司参议官。后任工部尚书。